google/wiki40b huggingface dataset:
गढ़वाल का पहनावा

ऊपरी गढ़वाल

इस भूभाग में समुद्र तल से लगभग 2300 मीटर से अधिक ऊँचाई वाले वे सभी क्षेत्र सम्मिलित हैं। जहाँ तक क्षेत्र के निवासी निवास करते हैं। गढ़वाल के ऊपरी भूभाग में भूटिया एवं गूजर जैसी जनजातियाँ निवास करती हैं। शरद ऋतु में यहाँ तीव्रतम ठंड पडती है। तथा इस भूभाग पर भारी हिमपात प्राप्त होता है। भूटिया लोग बकरी या भेडों की ऊन में स्वयं बुने ऊनी वस्त्र पहनते हैं।
यहाँ के स्थानीय पुरुष ढीली पैन्ट एवं ढीला गाउन पहनते हैं। यहाँ की महिलाएं कमर के चारों ओर एक ऊनी वस्त्र (पट्टा) तथा सिर पर ऊनी टोपी पहनती हैं। महिलाओं द्वारा पैन्ट के स्थान पर ऊन का एक ढीला अन्तः वस्त्र पहना जाता है। ऊपरी वस्त्र पुरुषों के समान ही होते हैं। यहाँ की स्थानीय महिलाएं ऊन की सफेद बास्केट के साथ ऊनी स्कर्ट भी पहनती हैं। ऊनी वस्त्रों को बिरले ही धोया जाता है तथा वस्त्रों को उनकी उपयोगी अवधि के अन्त तक पहना जाता है। यहाँ पर सूती वस्त्रों को नहीं पहना जाता है। आजकल बडे गाँवों में कुछ लोगों ने संश्लेषित (Synthetic) पैन्ट, शर्ट एवं कोट भी पहनना प्रारम्भ कर दिया है।

मध्य गढ़वाल

इस भूभाग में समुद्र तल से 1000 मीटर में 2300 मीटर के मध्य का पर्वतीय क्षेत्र सम्मिलित है। अलकनन्दा, भागीरथी एवं यमुना नदियों की मध्य घाटियों में रहने वाले व्यक्ति ऊनी जूटी एवं सूती वस्त्रों को पहनते हैं। पुरुष टाइट पैन्ट एवं बटन वाला लम्बा कोट या अचकन पहनते हैं। सिर पर वे गाँधी टोपी पहनते हैं। यहाँ की स्थानीय महिलाएं लम्बी स्कर्ट या घघरी, ब्लाउज पहनती है तथा सिर पर स्कार्फ के प्रकार का वस्त्र बाँधती है।
मध्यच गढ़वाल में निवास करने वाले ग्रेजर समुदाय के लोग बाजूरहित बिना सिला गाउन पहनते हैं। जो घुटने से नीचे तक लम्बा होता है। यह गाउन बकरी की ऊन से निर्मित किया जाता है। निकटतम पूर्व की अवधि में पुरुष शर्ट, पैन्ट एवं कोट भी पहनने लगे हैं। गढ़वाल के शहरी एवं अर्द्धशहरी क्षेत्रों की महिलाएं साडी ब्लाउज या पायजामा कुर्ता भी पहनने लगी है।

निम्न गढ़वाल

इस भूभाग में लगभग समुद्र तल से 1000 मीटर की ऊँचाई वाले क्षेत्र सम्मिलित हैं। निम्न गढ़वाल क्षेत्र गढ़वाल के अन्य क्षेत्रों की तुलना में अधिक विकसित हो गया है तथा यहाँ के लोगों ने मैदानी क्षेत्रों एवं पश्चिमी देशों में पहने वाले पहनावे को स्वीकार कर लिया है। यहाँ के लोग शर्ट, पैन्ट, कोट, बुशशर्ट एवं सफारी सूट पहनते हैं। यहाँ की महिलाएं साडी ब्लाउज एवं पाजामा-कुर्ता पहनती हैं। पश्चिमी पहनावे का प्रभाव क्षेत्र पर अधिक दिखाई पडता है। यहाँ की नौजवान पीढी ने जीन्स एवं अन्य पश्चिमी वस्त्रों का प्रयोग बहुत अधिक मात्रा में करना प्रारम्भ कर दिया है। शासकीय सेवाओं (जैसे सेना) से सेवानिवृत्त होने वाले व्यक्ति श्रेष्ठ सिले वस्त्र पहनते हैं।
सिद्धेश्वरी देवी

सिद्धेश्वरी देवी (१९०७-१९७६) प्रसिद्ध हिन्दुस्तानी शास्त्रीय संगीत गायिका थीं। ये वाराणसी से थीं। ये उपनां मां नां से प्रसिद्ध थीं। इनका जन्म १९०७ में हुआ और जल्दी ही इनके माता पिता जल्दी ही स्वर्गवासी हो गये और तब इन्हें इनकी मौसी गायिका राजेश्वरी देवी ने लालन पालन किया।
आत्मा (फ़िल्म)

पटकथा

माया (बिपाशा बासु) और अभय (नवाज़ुद्दीन सिद्दीकी) पति पत्नी हैं और इनकी एक बेटी भी है। हालाँकि माया और अभय की शादी-शुदा ज़िन्दगी तनावपूर्ण है पर दोनों ही अपनी बेटी निया (डोयेल धवन) से बेहद प्यार करते हैं। अभय, माया पर इतने अत्त्याचार करता है कि माया उससे तलाक लेने की ठान लेती है। तलाक के बाद जब बात आती है कि निया किसके पास रहेगी तो कोर्ट माया के हक में फैसला देता है। ये बात अभय के गले से नहीं उतरती और वो सरे आम माया को धमकी दे देता है। उसी रात अभय की एक एक्सीडेंट में मौत हो जाती है। अब अभय की आत्मा निया के इर्द-गिर्द के लोगों को डराने लगती है। इस आत्मा से छुटकारा पाने के लिए माया की मां यानी की निया की नानी एक पूजा भी रखवाती है। लेकिन अभय की आत्मा, पंडित और निया की नानी दोनों को ही मार डालती है। इतना ही नहीं अभय की आत्मा माया की बहन को भी मार डालती है और इस क़त्ल का इलज़ाम आता है माया पर। माया को जेल हो जाती है। पुलिस के सामने अपनी बात को हज़ार बार रखने पर भी कोई माया की इस बात पर यकीन करने को तैयार नहीं होता कि ये सब अभय की आत्मा कर रही है। जब माया जेल में होती है तो उसे पंडित की एक बात याद आती है। यही की जीते जी वो निया को अभय से नहीं बचा सकती।
गढ़कालिका मंदिर, उज्जैन

गढ़कालिका मंदिर, मध्य प्रदेश के उज्जैन शहर में स्थित है। कालजयी कवि कालिदास गढ़ कालिका देवी के उपासक थे। कालिदास के संबंध में मान्यता है कि जब से वे इस मंदिर में पूजा-अर्चना करने लगे तभी से उनके प्रतिभाशाली व्यक्तित्व का निर्माण होने लगा। कालिदास रचित 'श्यामला दंडक' महाकाली स्तोत्र एक सुंदर रचना है। ऐसा कहा जाता है कि महाकवि के मुख से सबसे पहले यही स्तोत्र प्रकट हुआ था। यहाँ प्रत्येक वर्ष कालिदास समारोह के आयोजन के पूर्व माँ कालिका की आराधना की जाती है।

मान्यताएं

गढ़ कालिका के मंदिर में माँ कालिका के दर्शन के लिए रोज हजारों भक्तों की भीड़ जुटती है। तांत्रिकों की देवी कालिका के इस चमत्कारिक मंदिर की प्राचीनता के विषय में कोई नहीं जानता, फिर भी माना जाता है कि इसकी स्थापना महाभारतकाल में हुई थी, लेकिन मूर्ति सतयुग के काल की है। बाद में इस प्राचीन मंदिर का जीर्णोद्धार सम्राट हर्षवर्धन द्वारा किए जाने का उल्लेख मिलता है। स्टेटकाल में ग्वालियर के महाराजा ने इसका पुनर्निर्माण कराया।

शक्तिपीठ

वैसे तो गढ़ कालिका का मंदिर शक्तिपीठ में शामिल नहीं है, किंतु उज्जैन क्षेत्र में माँ हरसिद्धि ‍शक्तिपीठ होने के कारण इस क्षेत्र का महत्व बढ़ जाता है। पुराणों में उल्लेख मिलता है कि उज्जैन में ‍शिप्रा नदी के तट के पास स्थित भैरव पर्वत पर माँ भगवती सती के ओष्ठ गिरे थे।

मेले

यहाँ पर नवरा‍त्रि में लगने वाले मेले के अलावा भिन्न-भिन्न मौकों पर उत्सवों और यज्ञों का आयोजन होता रहता है। माँ कालिका के दर्शन के लिए दूर-दूर से लोग आते हैं।
बांग्लादेश क्रिकेट टीम का ऑस्ट्रेलिया दौरा

टेस्ट सीरीज

साल 2003 से अब तक 6 मैचों की 3 सीरीज हुई हैं। उसमें ऑस्ट्रेलिया ने 2 सीरीज जीते हैं।

वनडे सीरीज

साल 1990 से अब तक 20 मैचों की 16 (उसमें विश्व कप, ट्रॉफी, इतर) सीरीज हुई हैं। उसमें ऑस्ट्रेलिया ने 5 सीरीज और 5 आईसीसी टूर्नामेंट जीते हैं।

टी20ई सीरीज

साल 2007 से अब तक 4 मैचों की 6 (उसमें विश्व कप) सीरीज हुई हैं। उसमें ऑस्ट्रेलिया ने 0 सीरीज और 0 विश्व कप जीता हैं।
ज्येष्ठ कृष्ण प्रतिपदा

ज्येष्ठ कृष्ण प्रतिपदा भारतीय पंचांग  के अनुसार तृतीय माह की सोलहवी तिथि है, वर्षान्त में अभी २८४ तिथियाँ अवशिष्ट हैं।
मवर्यांगकनेंग विधानसभा निर्वाचन क्षेत्र

मवर्यांगकनेंग विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक डेविड ए॰ नोंग्रूम हैं।
साहित्य कुंज

साहित्य कुंज हिन्दी का एक ऑनलाइन वेब पोर्टल है। यह एक पाक्षिक पत्रिका है जिसका नया अंक हर माह पहली और पंद्रह तारीख़ को उपलब्ध होता है। इस जालघर पर साहित्य की लगभग सभी विधाएँ उपलब्ध हैं। लेखकों केलिए "लेखकों के लिए सहायता" का अलग एक पन्ना है जिसमें बाहरी कड़ियाँ दी गयी हैं। इस पन्ने द्वारा पाठक साँचा:शब्दसागर, मानक हिन्दी वर्तनी, व्याकरण और हिन्दी में विराम चिह्नों के प्रयोग के बारे में जानकारी प्राप्त कर सकते हैं।
जालघर में प्रत्येक लेखक का अपना पन्ना है जहाँ पर साहित्य कुंज में प्रकाशित उनकी रचनाओं के लिंक हैं। इसके अतिरिक्त प्रत्येक मुख्य विधा और उपविधा के भी इंडेक्स हैं। पाठक लगभग किसी भी पृष्ठ से किसी अन्य पृष्ठ तक कुछ क्लिक्स में जा सकता है। यह पत्रिका सन्‌ २००४ से प्रकाशित हो रही है और इसका प्रकाशन और संपादन सुमन कुमार घई कर रहे हैं।
पेटीऍम

इतिहास

पेटीऍम 2010 में One97 communications के द्वारा प्रीपेड मोबाइल रिचार्ज वेबसाइट के रूप में स्थापित किया। पेटीऍम "पे थ्रू मोबाइल" का एक संक्षिप्त रूप है। आज, यह प्रीपेड मोबाइल डीटीएच रिचार्ज और शॉपिंग के लिए भारत की सबसे लोकप्रिय ऑनलाइन स्थल है, और इसकी Android और iOS एप्लिकेशन को सबसे लोकप्रिय अप्प्स के बीच में स्थान दिया गया है। स्थापना के तीन साल बाद में, कंपनी ने 25 करोड़ वॉलेट यूजर और 10 लाख एप्लिकेशन डाउनलोड की एक उपयोगकर्ता आधार बनाया।

सेवाएँ

2014 में, कंपनी ने 40 लाख से अधिक भारत की सबसे बड़ी मोबाइल भुगतान सेवा मंच 'पेटीऍम वॉलेट' का शुभारंभ किया। यह सेवा Uber, BookMyShow और MakeMyTrip जैसे इन्टरनेट कंपनियों के पार भुगतान का पसंदीदा तरीका बन गया। अभी 2017 ने Paytm ने Paytm Payment Bank Limited (PPBL) नाम का नया Bank लांच किया है। इसके अतर्गत अब सभी Paytm wallet को Paytm Bank में कन्वर्ट कर दिया जायेगा KYC वेरिफिकेशन के द्वारा|

पेटीएम एप्प

पेटीएम एप्प भी बनाया गया है जो आज के सभी स्मार्टफ़ोन ऑपरेटिंग सिस्टम एंड्राइड, एप्पल, और विंडोज के लिए बनाया गया है। इसमें आप बहुत सारे कैशलेस ले
नदेन कर सकते हैं। आप इस एप्प के माध्यम से शौपिंग, ट्रेन और हवाई जहाज के टिकट बुकिंग, मोबाइल और डिश रिचार्ज, फिल्मो का टिकट भी खरीद सकते हैं।

भागीदार

पेटीऍम प्रीपेड मोबाइल, डीटीएच, डाटाकार्ड रिचार्ज, पोस्टपेड मोबाइल, लैंडलाइन, और डाटाकार्ड बिल भुगतान के लिए भारत के सभी राज्यों में सभी मोबाइल ऑपरेटरों के साथ काम करता है। इसने कई राष्ट्रीय बैंक के क्रेडिट कार्ड, डेबिट कार्ड, और नेटबैंकिंग भुगतान के साथ भागीदारी की है। पेटीऍम उपयोगिता बिल भुगतान के लिए विभिन्न बिलर्स के साथ काम करता है।
स्टेफ़नी विल्सन

स्टेफ़नी विल्सन एक अमेरिकी इंजीनियर और नासा के अंतरिक्ष यात्री है जिन्होंने तीन अंतरिक्ष शटल मिशन बोर्ड किए थे, और जो मेई जैमिसन के बाद दूसरी अफ्रीकी अमेरिकी महिला अंतरिक्ष यात्री थी। स्टेफ़नी विल्सन का जन्म २७ सितम्बर १९६६ को हुआ था। विल्सन ने १९८८ में टेक्निक्स हाई स्कूल, पिट्सफील्ड, मैसाचुसेट्स से अपनी स्कूल की शिक्षा प्राप्त की। १९९२ में हार्वर्ड यूनिवर्सिटी से उन्होंने इंजीनियरिंग विज्ञान में विज्ञान की डिग्री प्राप्त की और विल्सन ने १९९२ में टेक्सास विश्वविद्यालय से एयरोस्पेस इंजीनियरिंग में मास्टर ऑफ साइंस की डिग्री अर्जित की।
स्टेफ़नी विल्सन अप्रैल १९९६ में नासा द्वारा एक अंतरिक्ष यात्री उम्मीदवार के रूप में चयनित की गयी और उन्होंने अगस्त १९९६ में जॉनसन स्पेस सेंटर में अंतरिक्ष यात्री के रूप में काम करना शुरू किया। दो साल तक प्रशिक्षण और मूल्यांकन पूरा करने के बाद, वह मिशन विशेषज्ञ के रूप में उड़ान नियत करने के योग्य हुई। अंतरिक्ष स्टेशन पेलोड प्रदर्शित और प्रक्रियाओं के साथ काम करने के लिए उन्हें प्रारंभिक अंतरिक्ष यात्री कार्यालय अंतरिक्ष स्टेशन संचालन शाखा में तकनीकी कर्तव्यों को सौंपा गया था। इसके बाद उन्होंने अंतरिक्ष नियंत्रण कार्यालय कैपकोम शाखा में कार्य किया, जो मिशन कंट्रोल में ऑर्बिट कर्मचारियों के साथ एक प्रमुख संचारक के रूप में काम कर रहा था। मिशन कंट्रोल में अपने काम के बाद, विल्सन को अंतरिक्ष यात्री कार्यालय शटल परिचालन शाखा में तकनीकी कर्तव्यों का काम सौंपा गया था जिसमें अंतरिक्ष शटल मुख्य इंजन, बाहरी टैंक और ठोस रॉकेट बूस्टर शामिल थे। विल्सन ने तीन शटल मिशनों पर उड़ान भरी। एसटीएस -121 पर, विल्सन ने एक मिशन विशेषज्ञ के रूप में उड़ान भरी। वह एसटीएस -120 मिशन पर भी उतर गई, जो हरमैन को कनेक्ट करने वाले मॉड्यूल को अंतर्राष्ट्रीय अंतरिक्ष स्टेशन तक पहुंचाते थे। अप्रैल २०१० में, विल्सन एसटीएस -1.11 पर एक मिशन विशेषज्ञ के रूप में उड़े।
शाशे बाँध

यह अफ्रीका के बोत्सवाना के शाशे नदी पर बना है।यह 1973 से प्रारम्भ है। इसकी लम्बाई 3.5 किमी और ऊँचाई 27 मीटर है। इसके जल का प्रयोग निकट के औद्योगिक शहर के लिए किया जाता है।
कुट्टक

कुट्टक रैखिक डायोफैंटीय समीकरणों के पूर्णांक हल निकालने की विधि (algorithm) हैं जो भारतीय गणित में बहुत प्रसिद्ध हैं।
१५०५ ईसा पूर्व

१५०५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५०५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
क्लोकिंग यंत्र

क्लोकिंग यंत्र या क्लोकिंग डिवाइस (अंग्रेज़ी: Cloaking Device) एक काल्पनिक स्टेल्थ तकनिक है जिसके ज़रिए वस्तुएं जैसे की अंतरिक्षयान या मनुष्य को इलेक्ट्रोमैग्नेटिक स्पेक्ट्रम से अदृश्य बनाया जा सकता है।
ऐसे काल्पनिक यंत्रों का उपयोग कईं मिडिया व फ़िल्मों के कथानकों में किया गया है।
वि़ज्ञान शोधकार्यों में विकास के चलते यह साबित किया गया है कि वास्तविक जिवन में मौजुद क्लोकिंग यंत्र वस्तुओं को कम-से-कम एक इलेक्ट्रोमैग्नेटिक स्पेक्ट्रम की एक वेवलेन्थ से छिपा सकते हैं। वैज्ञानिक पहले से ही मानव निर्मित मेटामटेरियल से रौशनी को किसी वस्तू के इर्द-गिर्द मोड सकते है।

विचार की उत्पत्ती

1958 की फ़िल्म रन सायलंट, रन डीप से प्रेरित होकर स्टार ट्रेक के कथानककार पॉल श्नाइडर ने ऐसे यंत्र की कल्पना की जो किसी वस्तू को अंतरिक्ष में अदृश्य बना सके ठिक वैसे ही जैसे एक पनडुब्बी पानी में अदृश्य हो जाती है और अपने इस विचार को उन्होने 1996 में बने एपिसोड "बैलेंस ऑफ़ टेरर" में उपयोग किया। स्टार ट्रेक के एक अन्य लेखक डि.सी फ़ॉन्टाना ने क्लोकिंग डिवाइस नाम 1968 में बने एपिसोड "द इंटरप्राइज़ इंसिडन्ट" में उपयोग किया।
इसके बाद से कईं लेखकों व गेम निर्माताओं ने क्लोकिंग यंत्रों को अपने कार्यों में उपयोग किया है जिनमें, डॉक्टर हू, स्टार वॉर्स, स्टारगेट, टीम फ़ॉर्ट्रेस 2, प्रिडेटर, मेटल गेयर सॉलिड, हेलो: कॉम्बैट इवॉल्वड और स्टारक्राफ़्ट शामिल है।

वैज्ञानिक प्रयोग

एक कार्यरत क्लोकिंग यंत्र आजकल स्टेल्थ विमानों में प्रयोग किया जाता है जिसमें की रडार-शोषित करने वाला काला रंग, ऑप्टिकल कैमोफ़्लाज, बाहरी अंगों को ठंडा करना जिससे इलेक्ट्रोमैग्नेटिक निकास कम हो जाता है (खास कर इन्फ़्रारेड) और अन्य ऐसी तकनिकें जिनसे वस्तु की अन्य चिज़ें छिपाई जा सकती है।

मेटामटेरियल संशोधनकार्य

ऑप्टिकल मेटामटेरियल को कईं अदृष्य करने की योजनाओं में उपयोग किया जाता है। "मेटामटेरियल" वे वस्तुएं है जो रौशनी को मोडने के गुण अपने बनावट के कारण दर्शाते है ना की जिन चिज़ों से वे बने है।
श्रुतश्रव

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
२५४१ ईसा पूर्व

२५४१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५४१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बख़्त खान

जीवनी

बख्त खान बरेच रोहिल्ला जनजाति की एक शाखा से प्रमुख नजीब-उल-दौला के परिवार से संबंधित एक पश्तुन (पख्तून० था। उनका जन्म रोहिलखंड में बिजनौर में हुआ था और बाद में ईस्ट इंडिया कंपनी की सेना में एक सबेदार बन गया, बंगाल घोड़े की तोपखाने में चालीस वर्ष का अनुभव प्राप्त कर रहा था और पहले एंग्लो-अफगान युद्ध में कार्रवाई देख रहा था।  1859 में पाकिस्तान के बुनर में उनकी मृत्यु हो गई।

विद्रोह

1857 का भारतीय विद्रोह तब शुरू हुआ जब सिपाही समूह ने राइफल कारतूस की शुरूआत के खिलाफ विद्रोह किया था, जिसे कथित रूप से दाढ़ी (सुअर की वसा) के साथ गले लगाया गया था। इसने मुस्लिम सैनिकों को नाराज कर दिया क्योंकि उन्हें इस्लाम में सुअर के मांस खाने की इजाजत नहीं है और साथ ही यह शाकाहारी हिंदू सैनिकों को नाराज करता है। अंग्रेजों के खिलाफ दिल्ली के आस-पास के इलाकों में विद्रोह तेजी से फैल गया। 
जब बख्त खान ने मेरठ में विद्रोह के बारे में सुना, तो उन्होंने मुगल सम्राट बहादुर शाह जफर की सेना का समर्थन करने के लिए दिल्ली जाने का फैसला किया। उस समय तक बखत खान 1 जुलाई 1857 को दिल्ली पहुंचे, बड़ी संख्या में रोहिला सिपाही के साथ, शहर को विद्रोही बलों ने लिया था और मुगल शासक बहादुर शाह जफर को भारत के सम्राट घोषित किया गया था।  सम्राट के सबसे बड़े बेटे मिर्जा मुगल को मिर्जा जहीरुद्दीन भी कहा जाता है, उन्हें मुख्य जनरल का खिताब दिया गया था, लेकिन इस राजकुमार के पास कोई सैन्य अनुभव नहीं था। यही वह समय था जब बख्तर खान अपनी सेनाओं के साथ बुधवार 1 जुलाई 1857 को दिल्ली पहुंचे। उनके आगमन के साथ, नेतृत्व की स्थिति में सुधार हुआ। बखत खान की श्रेष्ठ क्षमताओं को जल्द ही स्पष्ट हो गया, और सम्राट ने उन्हें वास्तविक अधिकार और साहेब-ए-आलम बहादुर, या भगवान गवर्नर जनरल का खिताब दिया। खान सिपाही बलों के आभासी कमांडर थे, हालांकि मिर्जा जहीरुद्दीन अभी भी कमांडर-इन-चीफ थे। 
बख्त खान को कई समस्याओं का सामना करना पड़ा जिनके लिए तत्काल ध्यान देने की आवश्यकता थी। पहली और सबसे बड़ी समस्या वित्तीय थी, इसे सुलझाने के लिए वह कर एकत्र करने के लिए सम्राट प्राधिकरण से प्राप्त हुआ। दूसरी समस्या आपूर्ति की तार्किक थी, जो समय बीतने के साथ और अधिक तीव्र हो गई थी, जब ब्रिटिश सेना ने सितंबर 1857 में शहर पर हमला किया था। अंग्रेजों में शहर में कई जासूस और एजेंट थे और बहादुर पर लगातार दबाव डाल रहे थे शाह आत्मसमर्पण करने के लिए। दिल्ली के आसपास की स्थिति तेजी से बिगड़ गई; बखत खान का नेतृत्व विद्रोहियों की संगठन, आपूर्ति और सैन्य ताकत की कमी के लिए क्षतिपूर्ति नहीं कर सका।  8 जून 1857 को दिल्ली को घेर लिया गया था। 14 सितंबर को अंग्रेजों ने कश्मीरी गेट और बहादुर शाह पर हमला किया था 20 सितंबर 1857 को बख्तर खान की अपील के खिलाफ अंग्रेजों को आत्मसमर्पण करने से पहले हुमायूं के मकबरे में भाग गए। सम्राट को गिरफ्तार कर लिया गया और मुगल ब्रिटिश नागरिकों के नरसंहार में फंस गए राजकुमारों को मार डाला गया। 
बख्त खान ने खुद दिल्ली छोड़ दी और लखनऊ और शाहजहांपुर में विद्रोही बलों में शामिल हो गए।  बाद में, बहादुर शाह जफर को राजद्रोह के आरोपों पर कोशिश की गई और रंगून, बर्मा को निर्वासित किया गया जहां उनकी मृत्यु 1862 में हुई।

दफन

13 मई 1859 को, वह गंभीर रूप से घायल हो गया और मर गया। उन्हें नानसर के कब्रिस्तान में, फिर स्वात का हिस्सा दफनाया गया था; अब जिला बुनर, पाकिस्तान के खैबर पख्तुनख्वा प्रांत में। स्वात इतिहास के मामलों में एक विशेषज्ञ का दावा है कि युद्ध खो जाने के बाद वह स्वात आए और स्वात के अखुंड की सुरक्षा के तहत अपना बाकी जीवन बिताया।
धर्मत्रात

सर्वास्तिवाद दर्शन के प्रवर्तक गुरुओं एवं ग्रन्थकारों को धर्मत्रात कहते हैं। 'धर्मत्रात' का शाब्दिक अर्थ है- 'धर्म का रक्षक'। चीनी में धर्मत्रात का  लिप्यन्तरण यह है :  達磨多羅  और चीनी भाषा में अनुवाद यह है : 法救 ।
एलिसन रिचर्ड

एलिसन रिचर्ड (जन्म: 1 मार्च 1948) अंग्रेजी मानवविज्ञानी, संरक्षणवादी और विश्वविद्यालय प्रशासक हैं। वह कैम्ब्रिज विश्वविद्यालय की 344 वीं कुलपति थीं। वह विश्वविद्यालय की दूसरी महिला कुलपति रही।
सीएसए प्रांतीय टी-20 कप 2019

सीएसए प्रांतीय टी-20 कप 2019
हैरी पॉटर

कहानी

इस उपन्यास शृंखला की कहानी हैरी पॉटर नाम के किशोर (बालक) के ईद-गिर्द घूमती है, जो अनाथ है। बचपन में हैरी को ये नहीं पता था कि वो एक जादूगर है। जब उसे पता चलता है कि वो एक जादूगर है, तो वो तन्त्र-मन्त्र और जादू-टोने के विद्यालय हॉग्वार्ट्स में दाख़िला ले लेता है। इस तरह शुरु होती है हैरी और उसके दोस्तों (हर्माइनी ग्रेंजर और रॉन वीज़्ली) की रोमांचक ज़िन्दगी। कई बार उन्हें उनके ख़ूंख़ार दुश्मन दुष्ट और आतंकवादी जादूगर लॉर्ड वोल्डेमॉर्ट का सामना करना पड़ता है। कहानी में अच्छा और बुरा जादू हर जगह मिलता है।

हैरी पॉटर

हैरी पॉटर कहानी का मुख्य पात्र है। हैरी पॉटर एक किशोर बालक है, जिसके माँ-बाप, लिली एवं जेम्स पॉटर को एक दुष्ट जादूगर, लॉर्ड वोल्डेमोर्ट ने मार डाला था। हैरी पॉटर जादूगरों की दुनिया में काफ़ी मशहूर है और हैरी का नाम हर कोई जानता है, क्योंकि वही एकमात्र इनसान है जो कि मृत्युदंशम् श्राप (अवाडा कडाव्रा) से बचा है। कहानी के अनुसार हैरी अत्यंत बुद्धीमान नहीं है। हैरी की छड़ी में लॉर्ड वोल्डेमोर्ट की छड़ी वाला फ़ीनिक्स का पंख है। हैरी का एक पालतू पक्षी भी है, जिसका नाम हेडविग है और वो एक उल्लू है। हैरी गरुड़द्वार का है। हैरी को सेवरस स्नेप एवं ड्रेको मेल्फॉय बिल्कुल पसंद नहीं है। हैरी के कई मित्र है जिनमे रॉन, हर्माईनी, नेविल, सीमस एवं फ़्रेड-जोर्ज शामिल है।

रॉन वीज़्ली

रॉनल्ड वीज़्ली या सिर्फ़ रॉन कहानी का तीसरा मुख्य पात्र है। रॉन ख़ानदानी शुद्ध-ख़ून है। रॉन आर्थर विज़्ली एवं मॉली विज़्ली का छ्ठा बेटा है। रॉन के 5 भाई (चार्ली, बिल, पर्सी, फ़्रेड, जोर्ज) और एक बहिन (जिनी) है। रॉन थोड़ा डरपोक है और पढ़ाई में कमज़ोर है। रॉन गरुड़द्वार का प्रीफ़ेक्ट है। रॉन और हैरी काफ़ी अच्छे दोस्त है। रॉन का एक पालतू चूहा था, जिसका नाम स्केबर्स था। रोन को चौथे साल में फ़्लूअर डेलाकोर से प्रेम हुआ था।
हेलीनिकोन हवाई अड्डा

यह एक प्रमुख हवाई अड्डा है |
अवटु ग्रंथि

कार्य

थायरॉक्सिन हार्मोन वसा, प्रोटीन और कार्बोहाइड्रेट के मेटाबोलिज्म को बढ़ाता है। यह रक्त में शर्करा, कोलेस्टरोल तथा फास्फोलिपिड का मात्रा को कम कर देता है। लाल रक्त कोशिका के निर्माण को बढ़ा कर रक्ताल्पता की रोकथाम करता है। यह हड्डियों, पेशियों, लैंगिक तथा मानसिक वृद्धि को नियंत्रित करता है। यह दुग्ध स्राव को भी बढाता है। यह हृदय गति एवं रक्तचाप को नियंत्रित करता है।

असमान्य अवस्था

अवटु ग्रंथि हाइपोथैलेमस, पीयूष ग्रंथि आदि कारकों द्वारा नियंत्रित होती है। अवटु ग्रंथि की सबसे सामान्य समस्याएँ अवटु ग्रंथि की अतिसक्रियता (हाइपरथाइरॉयडिज़्म) और अवटु ग्रंथि की निम्नसक्रियता (हाइपोथाइरॉयडिज़्म) हैं। जब अवटुग्रंथि बहुत अधिक मात्रा में हार्मोन बनाने लगती है तो शरीर, उर्जा का उपयोग मात्रा से अधिक करने लगता है। इसे हाइपर थाइराडिज़्म कहते हैं। जब अवटुग्रंथि पर्याप्त मात्रा में हार्मोन नहीं बना पाती तो शरीर, उर्जा का उपयोग मात्रा से कम करने लगता है। इस अवस्था को हाइपोथायराडिज़्म कहते हैं। ये असमान्य अवस्थाएँ किसी भी आयु वाले व्यक्ति में हो सकती है तथापि पुरुषों की तुलना में पांच से आठ गुणा अधिक महिलाओं में यह बीमारी होती है।
अट्टारीवाला

अट्टारीवाला पंजाब, भारत में पायी जाने वाली एक लघु जाट गोत्र है।
नाम अट्टारीवाला पंजाब क्षेत्र के कस्बे अट्टारी से व्युत्पन्न है। इनकी मूल गोत्र सिधू है।
हकलाना

हकलाना (अंग्रेज़ी: stammering या stuttering, स्टैमरिन्ग या स्टटरिन्ग) मानव वाक-शक्ति में एक प्रकार की वाक बाधा होती है जिसमें बोलने वाले न चाह कर भी शब्दों की ध्वनियाँ दोहराता है, उन्हें खींचता है और कभी-कभी अटककर आवाज़ निकालने में असमर्थ हो जाता है। अक्सर देखा गया है कि हकलाने वाले बहुत बुद्धिमान होते हैं और हकलाने का बुद्धिमानी से कोई सम्बंध नहीं है। यह एक आम वाक बाधा है और अध्ययन से पाया गया है कि अमेरिका के १% लोग, यानि ३० लाख अमेरिकी, हकलाते हैं। अनुमान लगाया गया है कि अपने जीवनकाल में लगभग ५% लोग किसी-न-किसी आयु में हकलाते हैं। लड़कों में यह स्थिति लड़कियों से दो से पाँच गुना ज़्यादा पाई जाती है।
शाहू द्वितीय (सतारा)

शाहु द्वितीय मराठा साम्राज्य के एक छत्रपति थे। वे सतारा के राजाराम द्वितीय के दत्तक पुत्र थे, और उनके बाद वे छत्रपती बने। १७७७ से १८०८ तक वह छत्रपति और मराठा सत्ता के महाराज थे। १८०८ में उनकी मृत्यू हो गयी।
गुप्त-कलाओं से रक्षा

गुप्त-कलाओं से रक्षा (Defense Against the Dark Arts) जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला में ज़िक्र तन्त्र-मन्त्र और जादू-टोने के विद्यालय हॉग्वार्ट्स में पढ़ाया जाने वाला एक विषय है। इसमें अनैतिक काले जादू, ख़ूँख़ार जीवों और काले जादूगरों से अपनी अत्मरक्षा करना सिखाया जाता है। हैरी के पहले साल में गुप्त-कलाओं के अध्यापक थे- प्र क्वीरिल| दूसरे साल में थे- गिलड्रोय लौक-हार्ट, तीसरे साल में थे- आर जे ल्यूपिन, चौथे साल में थे एलेस्टर 'मैड-आई' मूडी और पांचवें साल में थीं डोलेरस अमब्रिज|
रोकड़

अर्थशास्त्र में रोकड़ या नकदी मुद्रा के भौतिक रूप में धन को कहते है, जैसे बैंक के नोट और सिक्के। बही-खाता और वित्त में रोकड़ चालू परिसंपत्‍ति है जिसमें मुद्रा या मुद्रा समकक्ष शामिल होते हैं जिन्हें तुरंत उपयोग किया जा सकता हैं। नकदीविहीन समाज अवधारणा है जहाँ नकदी का प्रयोग शून्य या न्यूनतम हो।